Държавен вестник, бр. 46, 2025 г., стр. 7

БРОЙ  46	
Д Ъ Р Ж А В Е Н  В Е С Т Н И К 	
СТР.  7  
Чл. 23. (1) След изтичане на срока по 
чл. 21, ал. 1, т. 3 министърът на образование­
то и науката със заповед определя комисия, 
която организира и провежда конкурса. В 
комисията се включват служители на Ми­
нистерството на образованието и науката, 
единият от които е лице с юридическо 
образование, както и представители на из­
пълнителния съвет на Фонда по писмено 
предложение на председателя на съвета.
(2) Работата на комисията се ръководи и 
организира от председател, който е служи­
тел на Министерството на образованието и 
науката.
(3) След преглеждане на постъпилите до­
кументи всеки член на конкурсната комисия 
попълва декларация за липса на личен инте­
рес от провеждането на конкурса и липса на 
отношения с някого от кандидатите, които 
пораждат основателни съмнения в неговата 
безпристрастност.
(4) След преглеждане на постъпилите 
документи комисията взема решение, в 
което посочва допуснатите кандидати, не­
допуснатите кандидати и основанията за 
недопускането им. Въз основа на решението 
се изготвят списъци с допуснатите и недо­
пуснатите кандидати, които се подписват от 
председателя на комисията.
(5) Списъците с допуснатите и недопусна­
тите кандидати се обявяват чрез публикуване 
едновременно на видно място в сградата на 
Министерството на образованието и науката 
на адрес: гр. София, бул. „Княз Александър 
Дондуков“ 2А, и на интернет страницата 
му до 10 работни дни от изтичане на срока 
по чл. 21, ал. 1, т. 3. До 5 работни дни след 
обявяването им всеки недопуснат кандидат 
може да подаде възражение до министъра 
на образованието и науката. Министърът 
приема или отхвърля възражението в срок 
до 5 работни дни от постъпването му, като 
писмено уведомява кандидата за взетото 
решение.
Чл. 24. (1) След изтичането на срока за 
подаване на възражение по чл. 23, ал. 5, 
съответно след произнасянето по него на 
министъра на образованието и науката, 
конкурсът с допуснатите кандидати продъл­
жава с оценяване на писмената концепция 
на кандидата за организацията и дейността 
на Фонда.
(2) В срок до 7 работни дни след изтича­
не на сроковете по чл. 23, ал. 5 комисията 
оценява концепцията на всеки кандидат 
съгласно методиката за оценка по чл. 21, 
ал. 1, т. 2 и изготвя списъци с допуснатите 
и недопуснатите кандидати до последния 
етап на конкурса в съответствие с резултата 
от оценяването. Списъците, както и датата 
и часът за провеждане на следващ етап от 
конкурса се обявяват чрез едновременно 
публикуване на видно място в сградата на 
Министерството на образованието и науката 
на адрес: гр. София, бул. „Княз Александър 
Дондуков“ 2А, и на интернет страницата му.
Чл. 25. Последният етап от конкурса 
представлява събеседване с комисията, което 
включва защита на концепцията и допълни­
телни въпроси.
Чл. 26. (1) Комисията класира кандидати­
те въз основа на получената крайна оценка, 
формирана от оценката на концепцията 
по чл. 24, ал. 2 и оценката от проведеното 
събеседване по чл. 25. Комисията не кла­
сира кандидати, чиято крайна оценка е 
под минималния брой точки, определен в 
методиката за оценка по чл. 21, ал. 1, т. 2. 
Комисията представя доклад до министъра 
на образованието и науката с предложение 
за сключване на договор за управление с 
класирания на първо място кандидат.
(2) В случай че никой от явилите се кан­
дидати не е класиран, комисията отразява 
това в доклада и предлага насрочването на 
нов конкурс.
(3) Резултатите от проведения конкурс се 
публикуват на видно място едновременно в 
сградата на Министерството на образование­
то и науката на адрес: гр. София, бул. „Княз 
Александър Дондуков“ 2А, и на интернет 
страницата му.
(4) В срок до 15 работни дни от предло­
жението на комисията министърът на об­
разованието и науката сключва договор за 
управление с кандидата, класиран на първо 
място. Ако в този срок кандидатът не се яви 
за сключване на договор без уважителни 
причини, договор се сключва с класирания 
на второ място кандидат. Ако и класираният 
на второ място кандидат не се яви в нов срок 
от 15 работни дни за сключване на договор 
без уважителни причини, се насрочва нов 
конкурс.
(5) При наличие на уважителни причини, 
които възпрепятстват явяването на някого от 
кандидатите по ал. 4, договорът за управле­
ние се сключва в срок до 30 работни дни от 
предложението на комисията до министъра 
на образованието и науката.
(6) Всеки некласиран на първо място кан­
дидат може да подаде възражение до минис­